ਸਮੱਗਰੀ: ਆਸਟਰੇਲੀਆ ਵਿੱਚ 4 ਅਪ੍ਰੈਲ ਤੋਂ ਸ਼ੁਰੂ ਹੋਈਆਂ ਕਾਮਨਵੈਲਥ ਖੇਡਾਂ ਵਿੱਚ ਭਾਰਤੀ ਮਹਿਲਾ ਹਾਕੀ ਟੀਮ ਵਿੱਚ ਬੇਹੱਦ ਅਹਿਮ ਭੂਮਿਕਾ ਵਿੱਚ ਰਹੇਗੀ ਸਵਿਤਾ ਪੁਨਿਆ।

ਰਹੇ ਵੀ ਕਿਉਂ ਨਾ, ਆਖਿਰ 2017 ਵਿੱਚ ਹੋਏ ਏਸ਼ੀਆ ਕੱਪ ਦੇ ਫਾਇਨਲ ਮੁਕਾਲਬਲੇ ਵਿੱਚ ਚੀਨ ਦੀ ਦੀਵਾਰ ਢਾਹੁਣ ਵਿੱਚ ਸਭ ਤੋਂ ਅਹਿਮ ਯੋਗਦਾਨ ਸਵਿਤਾ ਪੁਨੀਆ ਦਾ ਹੀ ਰਿਹਾ ਸੀ।

ਬੇਹਤਰੀਨ ਪ੍ਰਦਰਸ਼ਨ ਦੀ ਬਦੌਲਤ ਪੈਨਲਟੀ ਸ਼ੂਟਆਊਟ ਵਿੱਚ ਭਾਰਤ ਚੀਨ ਨੂੰ 5-4 ਨਾਲ ਮਾਤ ਦੇਣ ਵਿੱਚ ਕਾਮਯਾਬ ਹੋਇਆ ਸੀ।

ਇਸ ਜਿੱਤ ਦੇ ਨਾਲ ਨਾ ਸਿਰਫ ਭਾਰਤੀ ਮਹਿਲਾ ਹਾਕੀ ਟੀਮ ਨੇ 2017 ਵਿੱਚ 13 ਸਾਲ ਬਾਅਦ ਏਸ਼ੀਆ ਕੱਪ ਜਿੱਤਿਆ ਬਲਕਿ 2018 ਦੇ ਵਿਸ਼ਵ ਕੱਪ ਦੇ ਲਈ ਵੀ ਕੁਆਲੀਫਾਈ ਕੀਤਾ।

ਇਸ ਜਿੱਤ ਨੇ ਸਵਿਤਾ ਨੂੰ ਇੱਕ ਵੱਖ ਪਛਾਣ ਦਿੱਤੀ ਪਰ ਪੁਨੀਆ ਦੀ ਸ਼ਖਸ਼ੀਅਤ ਨੂੰ ਸਮਝਾਉਣ ਦੇ ਲਈ ਹਰਿਆਣਾ ਚੱਲਣਾ ਪਵੇਗਾ।

'ਅਜਿਹੇ ਦਾਦਾਜੀ ਰੱਬ ਸਾਰਿਆਂ ਨੂੰ ਦੇਵੇਂ'

ਹਰਿਆਣਾ ਦੇ ਸਿਰਸਾ ਜ਼ਿਲ੍ਹੇ ਦਾ ਪਿੰਡ ਜੋਧਕਨ ਵਿੱਚ ਰਹਿਣ ਵਾਲੀ ਸਵਿਤਾ ਪੁਨੀਆ ਬਚਪਨ ਵਿੱਚ ਕਿਸੇ ਆਮ ਕੁੜੀ ਦੇ ਵਾਂਗ ਹੀ ਸੀ।

ਪਰ ਉਨ੍ਹਾਂ ਦੇ ਦਾਦਾਜੀ, ਮਹਿੰਦਰ ਸਿੰਘ ਆਪਣੇ ਦੌਰ ਤੋਂ ਅੱਗੇ ਦੀ ਸੋਚ ਰੱਖਣ ਵਾਲੇ ਇਨਸਾਨ ਸੀ।

ਸਵਿਤਾ ਪੁਨੀਆ ਨੇ ਬੀਬੀਸੀ ਨਾਲ ਖ਼ਾਸ ਗੱਲਬਾਤ ਵਿੱਚ ਦੱਸਿਆ ਕਿ ਖੇਡਾਂ ਵਿੱਚ ਉਨ੍ਹਾਂ ਦੀ ਬਿਲਕੁਲ ਦਿਲਚਸਪੀ ਨਹੀਂ ਸੀ।

ਉਨ੍ਹਾਂ ਦੇ ਪਿਤਾ ਅਤੇ ਦਾਦਾਜੀ ਦੀ ਸੋਚ ਅਤੇ ਨਜ਼ਰੀਏ ਦਾ ਨਤੀਜਾ ਹੈ ਕਿ ਅੱਜ ਉਸ ਨੇ ਆਪਣੇ ਪਿੰਡ ਤੋਂ ਬਾਹਰ ਨਿਕਲ ਕੇ ਹੱਥ ਵਿੱਚ ਹਾਕੀ ਸਟਿਕ ਫੜ੍ਹ ਲਈ।

 ਸਵਿਤਾ ਆਪਣੀ ਕਾਮਯਾਬੀ ਦੇ ਪਿੱਛੇ ਆਪਣੇ ਦਾਦਾਜੀ ਮਹਿੰਦਰ ਸਿੰਘ ਦਾ ਯੋਗਦਾਨ ਮੰਨਦੀ ਹੈ।

ਸਮਾਜਿਕ ਪਾਬੰਦੀਆਂ ਤੋਂ ਦੂਰ ਰਹੀ ਸਵਿਤਾ

ਬਚਪਨ ਤੋਂ ਹੀ ਸਵਿਤਾ ਪੁਨੀਆ ਦੇ ਦਾਦਾਜੀ ਨੇ ਉਸ 'ਤੇ ਕਿਸੇ ਤਰੀਕੇ ਦੀ ਪਾਬੰਦੀ ਨਹੀਂ ਲਾਈ ਸੀ। 

ਉਹ ਇਸੇ ਕੋਸ਼ਿਸ਼ ਵਿੱਚ ਲੱਗੇ ਰਹਿੰਦੇ ਸੀ ਕਿ ਪੋਤੀ ਦਾ ਖੇਡ ਵੱਲ ਰੁਝਾਨ ਵਧੇ।

ਸਵਿਤਾ ਪੁਨੀਆ ਨੂੰ ਹਾਕੀ ਦਾ ਖਿਡਾਰੀ ਬਣਨ ਦਾ ਜਨੂੰਨ ਸਵਾਰ ਹੋ ਗਿਆ।

ਉਸ ਦੌਰ ਵਿੱਚ ਜਦੋਂ ਹਰਿਆਣਾ ਵਰਗੇ ਸਮਾਜ ਵਿੱਚ ਕੁੜੀਆਂ ਨੂੰ ਪੜ੍ਹਾਉਣਾ ਹੀ ਇੱਕ ਵੱਡੀ ਚੁਣੌਤੀ ਲਗਦੀ ਸੀ। 

ਮਹਿੰਦਰ ਸਿੰਘ ਇੰਨਾ ਵੱਡਾ ਸੁਫ਼ਨਾ ਦੇਖਣ ਲੱਗੇ ਸੀ।

ਮਹਿੰਦਰ ਸਿੰਘ ਜਿੰਨੀ ਉਮਰ ਵਾਲਿਆਂ ਨੂੰ ਪਿਛੜੀ ਸੋਚ ਦਾ ਮੰਨਿਆ ਜਾਂਦਾ ਹੈ ਪਰ ਤੁਸੀਂ ਇਹ ਜਾਣ ਕੇ ਹੈਰਾਨ ਰਹਿ ਜਾਓਗੇ ਕਿ ਮਹਿੰਦਰ ਸਿੰਘ ਇੱਕ ਵਾਰ ਸਵਿਤਾ ਪੁਨੀਆ ਦੀ ਮਾਂ ਤੋਂ ਸਿਰਫ਼ ਇਸ ਵਜ੍ਹਾ ਨਾਲ ਲੜ ਪਏ ਸੀ ਕਿਉਂਕਿ ਸਵੀਤਾ ਪੁਨੀਆ ਦੀ ਮਾਂ ਨੇ ਪੁਨੀਆ ਨੂੰ ਘਰ ਦੇ ਬਾਹਰ ਹਾਕੀ ਖੇਡਦੇ ਵਕਤ ਚੁੰਨੀ ਲੈਣ ਨੂੰ ਕਿਹਾ ਸੀ।

ਇੱਥੇ ਇਹ ਦੱਸਣਾ ਜ਼ਰੂਰੀ ਹੈ ਕਿ ਮਹਿੰਦਰ ਸਿੰਘ ਬਿਲਕੁਲ ਵੀ ਪੜ੍ਹੇ - ਲਿਖੇ ਨਹੀਂ ਸੀ। ਉਨ੍ਹਾਂ ਨੇ ਆਪਣੀ ਪੋਤੀ ਦੇ ਰਹਿਣ-ਸਹਿਣ 'ਤੇ ਸਮਾਜ ਦੇ ਆਇਨੇ ਦੀ ਨਹੀਂ ਬਲਕਿ ਆਪਣੇ ਨਜ਼ਰੀਏ ਦੀ ਛਾਪ ਛੱਡੀ ਹੈ।

2013 ਵਿੱਚ ਸਵਿਤਾ ਪੁਨੀਆ ਦੇ ਦਾਦਾਜੀ ਦਾ ਦੇਹਾਂਤ ਹੋ ਗਿਆ ਸੀ।

ਕਦੋਂ ਫੜ੍ਹੀ ਸੀ ਹਾਕੀ?

2004 ਵਿੱਚ ਸਵਿਤਾ ਪੁਨੀਆ ਨੇ ਆਪਣੇ ਦਾਦਾਜੀ ਦੇ ਟੀਚੇ ਨੂੰ ਆਪਣਾ ਟੀਚਾ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਪਰੀਆਂ ਦੀ ਕਹਾਣੀ ਨਹੀਂ ਬਲਕਿ ਬਚਪਨ ਵਿੱਚ ਹੌਂਸਲੇ ਦੀ ਕਹਾਣੀ ਸੁਣ ਕੇ ਇਸ ਖਿਡਾਰਨ ਨੇ ਹਰਿਆਣਾ ਦੇ ਆਪਣੇ ਪਿੰਡ ਜੋਧਕਨ ਤੋਂ ਅਜਿਹੀ ਉਡਾਣ ਭਰੀ ਕਿ ਅੱਜ ਭਾਰਤੀ ਮਹਿਲਾ ਹਾਕੀ ਟੀਮ ਵਿੱਚ ਬਤੌਰ ਗੋਲਕੀਪਰ ਉਹ ਟੀਮ ਦੀ ਮਜਬੂਤ ਕੜੀ ਹੈ।